พอดีวันนั้นแฟนผมเมนมาประมาณวันที่20 ก.ค. หมดประมาณ 25ครับ ผมได้มีอะไรกับแฟนวันที่28 ตอนนั้นผม เสร็จข้างใน แต่ไม่เยอะนะครับแล้วรีบเอาออก (เผลอตัว) แล้วก็กินยาคุมหลังจากนั้น1ชม. ครับ ก็กินอีกเม็ด 12ชม. แต่แฟนผมเค้าทานยาคุมปรกติ อยุ่ด้วยแต่เค้าพึ่งทานได้1อาทิตย์ครับ เค้าเลยทานยาคุมฉุกเฉินไปด้วย แต่หลังจากทานยาคุมฉุกเฉิน แล้ว หลังจากอาทิตย์ 1 อาทิตย์ จะมีเลือดออกใช่ป่าวครับแต่ของแฟนผมนั้นไม่มา อย่างนี้จะท้องป่าวครับ (ตอนนี้เค้าก็ทานยาคุมปรกติมา เรื่อยนะครับไม่ได้หยุด)
สวัสดีค่ะ หากได้เริ่มทานยาคุมกำเนิดภายในไม่เกิน 5 วันันบตั้งแต่มีประจำเดือนมา ยาคุมกำเนิดจะสามารถออกฤทธิ์ในการป้องกันการตั้งครรภ์ได้ทันที ดังนั้นจริงๆ แล้วไม่จำเป็นต้องทานยาคุมฉุกเฉินร่วมไปด้วยค่ะในผู้ที่ไม่ได้ทานยาคุมกำเนิดอยู่นั้น หากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ แต่บางรายก็อาจไม่มี ซึ่งการมีหรือไม่มีเลือดออก ไม่ได้เป็นการบ่งชี้ว่าจะมีการตั้งครรภ์เกิดขึ้นแต่อย่างใดค่ะ คือหากมีเลือดออก ก็ไม่ได้หมายความว่าจะไม่มีการตั้งครรภ์เกิดขึ้น หรือการไม่มีเลือดออก ก็ไม่ได้หมายความว่าจะต้องมีการตั้งครรภ์เกิดขึ้นแต่หากยังอยู่ในระหว่างการทานยาคุมกำเนิดอยู่ เลือดที่เป็นผลข้างเคียงจากยาคุมฉุกเฉินก็มักไม่ออกค่ะ และไม่ได้หมายความว่าจะต้องเกิดการตั้งครรภ์ขึ้นแต่อย่างใดค่ะ